钦定古今图书集成/明伦汇编/氏族典/第514卷 > 《凌迪知万姓统谱》 > 毕𫍯
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕𫍯

按《唐书毕𫍯传》：“𫍯字存之，黄门监构从孙。构弟栩，生
凌，凌生匀，世失官为盐估。匀生𫍯，蚤孤，夜燃薪读书，
遂通经史。工辞章，性端悫，不妄与人交。太和中，举进
士，辟忠武杜悰幕府，累官驾部员外郎、仓部郎中，召
入翰林为学士。党项扰河西，宣宗尝召访边事，𫍯援
质古今，条破羌状甚悉。帝悦，即拜刑部侍郎，出为邠”
宁节度、河西供军安抚使。𫍯到军，遣吏怀谕，羌人皆
顺。懿宗立，迁宣武节度使，召为礼部尚书、同中书门
下平章事。再期罢，旋兼平章事，节度河中。卒，年六十
二。